ai4bharat/Pralekha huggingface dataset:
రక్షణ మంత్రిత్వ శాఖ
ఫ్రాన్స్లో నిర్వహించబడనున్న ఇండో-ఫ్రాన్స్ జాయింట్ మిలటరీ ఎక్సర్సైజ్ 6వ ఎడిషన్ ‘‘ఎక్స్ శక్తి 2021’’
ఫ్రాన్స్లోని మిలటరీ స్కూల్ ఆఫ్ డ్రాగ్విగ్నన్లో ఇండో – ఫ్రాన్స్ జాయింట్ మిలటరీ ఎక్సర్సైజ్ యొక్క 6వ ఎడిషన్ ‘‘ఎక్స్ శక్తి 2021’’ నవంబర్ 15, 2021న ప్రారంభోత్సవ వేడుకతో ఘనంగా ప్రారంభమయ్యాయి. ఈ కార్యక్రమంలో భారత ఆర్మీ కంటింజెంట్కు సంబంధించిన ముగ్గురు అధికారులతో కూడిన బృందం ప్రాతినిధ్యం వహిస్తోంది. జూనియర్ కమీషన్డ్ ఆఫీసర్లు మరియు గూర్ఖా రైఫిల్స్ బెటాలియన్ నుంచి 37 మంది సైనికులు ఆయుధాలతో ఈ కార్యక్రమానికి మద్దతు పలికారు.
ఐక్యరాజ్య సమితి ఆదేశం ప్రకారం ఇప్పటివరకు ఉగ్రవాద నిరోధక వాతావరణంలో సంయుక్తంగా పని చేయడానికి అవసరమైన ఉమ్మడి ప్రణాళిక, కార్యకలాపాల నిర్వహణపై పరస్పర అవగాహన మరియు సమన్వయ అంశాలను గుర్తించడం వంటి అంశాలపై శిక్షణను కేంద్రీకరించారు. ఫైరింగ్ డ్రిల్స్ మరియు ‘బాటిల్ హార్డెనింగ్’ వర్క్ సెషన్స్ని కలిగి ఉన్న పోరాట మరియు వ్యూహాత్మక శిక్షణలో అందరూ పాల్గొన్నారు. ఈ రెండు దశల్లో నిర్వహించే ఎక్సర్సైజ్ సుమారు 36 గంటల కఠిన వ్యాయామంతో ముగుస్తుంది.
జాయింట్ శిక్షణతోపాటూ మార్సెయిల్స్లోని MAZARGUES యుద్ధ శ్మశానవాటికను సందర్శించడానికి ఈ బృందం వెళ్లింది. ఇక్కడ మొదటి ప్రపంచ యుద్ధంలో వీరమరణం పొందిన 1,002 మంది భారతీయ సైనికులను దహనం చేశారు. భారత్ మరియు ఫ్రెంచ్ దళాలు కలిసి ఒక గార్డ్ ఆఫ్ హానర్ని అందజేసి, మరణించిన వారి ధైర్య, పరాక్రమాలను స్మరించుకుంటూ నివాళులు అర్పించారు.
హోం మంత్రిత్వ శాఖ
ఒడిశా మరియు పశ్చిమ బెంగాల్ లో తుఫాను వల్ల దెబ్బ తిన్న ప్రాంతాల్లో రక్షణ మరియు సహాయ కార్యక్రమాలను సమీక్షించిన ఎన్.సి.ఎం.సి.
ఒడిశా మరియు పశ్చిమ బెంగాల్ తుఫాను ప్రభావిత ప్రాంతాల పరిస్థితులను, అంఫాన్ తుఫాను తర్వాత రాష్ట్రాలు మరియు కేంద్ర మంత్రిత్వ శాఖలు / ఏజెన్సీలతో సమీక్షించేందుకు జరిగిన జాతీయ సంక్షోభ నిర్వహణ కమిటీ  సమావేశానికి కేబినెట్ కార్యదర్శి శ్రీ రాజీవ్ గౌబా అధ్యక్షత వహించారు.
పశ్చిమ బెంగాల్ లో సుమారు 5 లక్షల మందిని, ఒడిశాలో 2 లక్షల మందిని తరలించేందుకు ఐ.ఎం.డి మరియు ఎన్.డి.ఆర్.ఎఫ్. విస్తరణ ద్వారా సమయానుసారంగా మరియు ఖచ్చితమైన సూచనలు చేశారని ఒడిశా మరియు పశ్చిమ బెంగాల్ ప్రధాన కార్యదర్శులు తెలియజేశారు. దీని వల్ల భారీ జననష్టం తప్పిపోయిందని తెలిపారు. 1999లో ఈ తరహా తుఫాను ఒడిశాను తాకి పెద్ద ఎత్తున వినాశనం జరిగిన సంగతి తెలిసిందే.
పశ్చిమ బెంగాల్ లో ముఖ్యంగా కోల్ కతాలో పునరుద్ధరణ పనులను వేగవంతం చేయడానికి ఎన్.డి.ఆర్.ఎఫ్. అదనపు బృందాలను తరలిస్తోంది. పశ్చిమబెంగాల్ కు ఆహార ధాన్యాలు ముఖ్యంగా బియ్యం తగినంతగా సరఫరా చేసేందుకు ఎఫ్.సి.ఐ. పని చోసేతోంది. తద్వారా ఇబ్బందులను ఎదుర్కొంటున్న ప్రజలకు తక్షణ సహకారం లభిస్తుంది.
విద్యుత్ మంత్రిత్వ శాఖ మరియు టెలి కమ్యూనికేషన్ విభాగాలు సైతం రెండు రాష్ట్రాల్లో సేవలను త్వరగా పునరుద్ధరించేందుకు సహాయం చేస్తున్నాయి. ప్రస్తుతం మౌలిక సదుపాయాల విషయంలో రైల్వే భారీ నష్టాన్ని చవిచూసింది. ఈ కార్యకలాపాలను త్వరగా పునరుద్ధరించే పనిలో ఉంది.
తుఫాను ప్రభావిత ప్రాంతాల్లో వ్యవసాయం, విద్యుత్ మరియు టెలి కమ్యూనికేషన్ సౌకర్యాలకు పెద్ద ఎత్తున నష్టం వాటిల్లినట్లు పశ్చిమబెంగాల్ తెలిపింది. నష్టాలు ప్రధానంగా వ్యవసాయ రంగానికి పరిమితమైనట్లు ఒడిశా సమాచారం అందించింది.
రక్షణ మరియు పునరుద్ధరణ ప్రయత్నాలను సమీక్షించిన కేబినెట్ కార్యదర్శి, కేంద్ర మంత్రిత్వ శాఖలు/ ఏజెన్సీలు ఒడిశా మరియు పశ్చిమబెంగాల్ రాష్ట్ర ప్రభుత్వాలతో కలిసి పని చేయాలని, అదే విధంగా అవసరమైన అన్ని సహాయాలను త్వరగా అందించాలని ఆదేశించారు. నష్టాలను ముందస్తుగా అంచనా వేయడానికి మరియు నివేదికను సమర్పించడానికి హోం వ్యవహారాల మంత్రిత్వ శాఖ బృందాలను పంపుతోంది.
పశ్చిమబెంగాల్, ఒడిశా ప్రధాన కార్యదర్శులు వీడియో కాన్ఫరెన్స్ ద్వారా ఎన్.సి.ఎం.సి. సమావేశంలో పాల్గొన్నారు. హోం వ్యవహారాలు, రక్షణ, షిప్పింగ్, సివిల్ ఏవియేషన్, రైల్వే, పెట్రోలియం మరియు సహజవాయువు, విద్యుత్, టెలి కమ్యూనికేషన్స్, స్టీల్, తాగునీరు మరియు పారిశుద్ధ్యం, ఆరోగ్యం, ఐ.ఎం.డి, ఎన్.డి.ఎం.ఏ, మరియు ఎన్.డి.ఆర్.ఎఫ్. మంత్రిత్వ శాఖ సీనియర్ అధికారులు సైతం ఈ సమావేశంలో పాల్గొన్నారు.
ప్రధాన మంత్రి కార్యాలయం
కేడెట్ వరల్డ్ రెస్లింగ్ చాంపియన్ శిప్ లో ఉత్కృష్ట ప్రదర్శన లుఇచ్చినందుకు భారతదేశ కుస్తీ దళాని కి అభినందనలు తెలిపిన ప్రధాన మంత్రి
ఇటలీ లోని రోమ్ లో జరిగిన కేడెట్  వరల్డ్ రెస్లింగ్ చాంపియన్ శిప్ లో ఉత్కృష్ట ప్రదర్శన లు ఇచ్చినందుకు భారతదేశ కుస్తీ దళాని కి ప్రధాన మంత్రి శ్రీ నరేంద్ర మోదీ తన అభినందనల ను తెలియజేశారు.
ప్రధాన మంత్రి ఒక ట్వీట్ లో -
‘‘ముప్ఫయ్ రెండు సంవత్సరాలయ్యాక, 7 బంగారు పతకాలు సహా  14 పతకాల తో మరియు గ్రెకో రోమన్ లో ఒక స్వర్ణ పతకం తో కేడెట్  వరల్డ్ రెస్లింగ్ చాంపియన్ శిప్ లో భారతదేశం యొక్క ఆట తీరు ఇప్పటి వరకు ఇదే అత్యుత్తమమైంది గా ఉంది. భారతదేశం పతకాల పట్టిక లో సైతం అగ్రస్థానాన నిలచింది. మన దళాని కి ఇవే అభినందన లు.’’ అని పేర్కొన్నారు.
ఆర్థిక మంత్రిత్వ శాఖ
రెవెన్యూ లోటు గ్రాంట్ రూ. 9, 871 కోట్లు 17 రాష్ట్రాలకు విడుదల
మొత్తం రెవెన్యూ లోటు గ్రాంట్ రూ. 29, 613 కోట్లు గత 3 నెలల్లో రాష్ట్రాలకు విడుదలయ్యాయి
2021-22 సంవత్సరం పోస్ట్ డెవల్యూషన్ రెవెన్యూ డెఫిసిట్  గ్రాంట్ 3 వ నెలవారీ వాయిదా రూ.9,871 కోట్లను ఆర్థిక శాఖ వ్యయ విభాగం మంగళవారం 17 రాష్ట్రాలకు విడుదల చేసింది. దీనితో ప్రస్తుత ఆర్థిక సంవత్సరంలో మొదటి మూడు నెలల్లో 29, 613 కోట్లు పోస్ట్ డివల్యూషన్ రెవెన్యూ డెఫిసిట్ గ్రాంట్గా రాష్ట్రాలకు విడుదల చేసినట్టు . మంగళవారం విడుదల చేసిన గ్రాంట్ రాష్ట్రాల వివరాలు మరియు 2021-22లో రాష్ట్రాలకు విడుదల చేసిన పోస్ట్ డెవల్యూషన్ రెవెన్యూ డెఫిసిట్ గ్రాంట్ మొత్తం వివరాలు జత చేయడం జరిగింది.
కేంద్రం రాజ్యాంగంలోని ఆర్టికల్ 275 ప్రకారం రాష్ట్రాలకు పోస్ట్ డెవల్యూషన్ రెవెన్యూ డెఫిసిట్ గ్రాంట్ను అందిస్తుంది. రాష్ట్రాల రెవెన్యూ ఖాతాలలోని లోటును తీర్చడానికి ఆర్థిక కమిషన్ సిఫారసుల ప్రకారం నెలవారీ వాయిదాలలో ఈ గ్రాంట్లు విడుదల చేస్తారు. 15 వ ఆర్థిక కమిషన్ 17 రాష్ట్రాలకు పోస్ట్ డెవల్యూషన్ రిలీజ్ డెఫిసిట్ గ్రాంట్లను సిఫారసు చేసింది.
పోస్ట్ డెవల్యూషన్ రెవెన్యూ లోటు మంజూరు కోసం సిఫార్సు చేసిన రాష్ట్రాలు: ఆంధ్రప్రదేశ్, అస్సాం, హర్యానా, హిమాచల్ ప్రదేశ్, కర్ణాటక, కేరళ, మణిపూర్, మేఘాలయ, మిజోరం, నాగాలాండ్, పంజాబ్, రాజస్థాన్, సిక్కిం, తమిళనాడు, త్రిపుర, పశ్చిమ బెంగాల్.
ఈ గ్రాంటును స్వీకరించడానికి రాష్ట్రాల అర్హత, గ్రాంట్ పరిమాణాన్ని కమిషన్ నిర్ణయించింది, ఆదాయ అంచనా మరియు రాష్ట్ర వ్యయాల మధ్య వ్యత్యాసం ఆధారంగా. 2021-22 ఆర్థిక సంవత్సరానికి అంచనా వేసిన అధికారాన్ని కూడా కమిషన్ పరిగణనలోకి తీసుకుంది.
15 వ ఆర్థిక కమిషన్ మొత్తం పోస్ట్ డెవల్యూషన్ రెవెన్యూ డెఫిసిట్ గ్రాంట్ను 2021-22 ఆర్థిక సంవత్సరంలో 17 రాష్ట్రాలకు రూ.1,18,452 కోట్లుగా నిర్ణయించింది. గ్రాంట్ 12 నెలవారీ వాయిదాలలో రాష్ట్రాలకు విడుదల అవుతుంది.
రాష్ట్రాల వారీ విడుదలైన పోస్ట్ డెవల్యూషన్ రెవెన్యూ డెఫిసిట్ గ్రాంట్
|
||
|
రాష్ట్రం
|
|
2021 జూన్ లో విడుదలైన నిధులు


|
|
2021-22లో విడుదలైన మొత్తం నిధులు


|
||
|
ఆంధ్రప్రదేశ్
|
|
1438.08
|
|
4314.24
|
||
|
అసోం
|
|
531.33
|
|
1593.99
|
||
|
హర్యానా
|
|
11.00
|
|
33
|
||
|
హిమాచల్ ప్రదేశ్
|
|
854.08
|
|
2562.24
|
||
|
కర్ణాటక
|
|
135.92
|
|
407.76
|
||
|
కేరళ
|
|
1657.58
|
|
4972.74
|
||
|
మణిపూర్
|
|
210.33
|
|
630.99
|
||
|
మేఘాలయ
|
|
106.58
|
|
319.74
|
||
|
మిజోరాం
|
|
149.17
|
|
447.51
|
||
|
నాగాలాండ్
|
|
379.75
|
|
1139.25
|
||
|
పంజాబ్
|
|
840.08
|
|
2520.24
|
||
|
రాజస్థాన్
|
|
823.17
|
|
2469.51
|
||
|
సిక్కిం
|
|
56.50
|
|
169.5
|
||
|
తమిళనాడు
|
|
183.67
|
|
551.01
|
||
|
త్రిపుర
|
|
378.83
|
|
1136.49
|
||
|
ఉత్తరాఖండ్
|
|
647.67
|
|
1943.01
|
||
|
పశ్చిమ బెంగాల్
|
|
1467.25
|
|
4401.75
|
|
|
|
మొత్తం
|
|
9,871.00
|
|
29,613.00
ప్రధాన మంత్రి కార్యాలయం
మహిళల 50 కేజి రెజ్లింగ్లో కాంస్యపతకం సాధించిన పూజగెహ్లోత్ ను అభింనందించిన ప్రధానమంత్రి
2022 బర్మింగ్హామ్ కామన్వెల్త్ క్రీడలలో మహిళల 50 కెజిల రెజ్లింగ్ పోటీలలో కాంస్య పతకం సాధించిన పూజా గెహ్లోత్ను ప్రధానమంత్రి శ్రీ నరేంద్ర మోదీ అభినందించారు. ఈ సందర్భంగా ఒక ట్వీట్ చేస్తూ ప్రధానమంత్రి,
"పూజా గెహ్లోత్, రెజ్లింగ్లో కాంస్యపతకం సాధించినందుకు అభినందనలు. ఆమె ఈ పోటీలో అద్భుతమైన ప్రతిభ కనబరిచారు. పోటీ అంతటా అద్భుత పైచేయి సాధించారు. ఆమె భవిష్యత్లో మరిన్ని విజయాలు సాధించాలని ఆకాంక్షిస్తున్నాను."
(
ప్రధాన మంత్రి కార్యాలయం
కోస్తా తీర రక్షక దళం సిబ్బంది అందరికి వారి స్థాపన దినం నాడు శుభాకాంక్షలను తెలిపిన ప్రధాన మంత్రి
కోస్తా తీర రక్షక దళం యొక్క సిబ్బంది అందరికి వారి స్థాపన దినం నాడు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘కోస్తా తీర ప్రాంత రక్షక దళ సిబ్బంది కి వారి స్థాపన దినం సందర్భం లో ఇవే శుభాకాంక్షలు. భారతదేశ కోస్తా తీర ప్రాంత రక్షక దళం తన కార్యదక్షత కు మరియు మన కోస్తా తీర ప్రాంతాల ను సురక్షితం గా ఉంచడాని కి చేస్తున్నటువంటి ప్రయాసల కు గాను ప్రసిద్ధి ని పొందింది. నేను వారి భావి ప్రయాస లు సైతం సఫలం కావాలి అని కోరుకొంటూ వారి కి శుభకామనల ను వ్యక్తం చేస్తున్నాను. @IndiaCoastGuard’’ అని పేర్కొన్నారు.
రక్షణ మంత్రిత్వ శాఖ
నావల్ డాక్యార్డ్  అడ్మిరల్ సూపరింటెండెంట్గా బాధ్యతలు స్వీకరించిన రియర్ అడ్మిరల్ KP అరవిందన్
ఆకట్టుకునే వేడుకలో, రియర్ అడ్మిరల్ KP అరవిందన్, VSM 14 జనవరి 2022న రియర్ అడ్మిరల్ B శివకుమార్, VSM నుండి ముంబైలోని నావల్ డాక్యార్డ్ యొక్క అడ్మిరల్ సూపరింటెండెంట్గా బాధ్యతలు స్వీకరించారు.
రియర్ అడ్మిరల్ KP అరవిందన్, నేవల్ కాలేజ్ ఆఫ్ ఇంజినీరింగ్, INS శివాజీ, లోనావ్లా యొక్క పూర్వ విద్యార్థి, నేవల్ ఇంజనీరింగ్ కోర్సు యొక్క మొదటి బ్యాచ్ నుండి మరియు నవంబర్ 1987లో భారత నౌకాదళంలోకి ప్రవేశించారు. అడ్మిరల్ మెరైన్ ఇంజనీరింగ్లో B-టెక్ డిగ్రీని కలిగి ఉన్నారు. ముంబైలోని NITIE నుండి ఇండస్ట్రియల్ ఇంజినీరింగ్లో M-Tech పట్టా పొందారు.
34 సంవత్సరాల సేవలో, అడ్మిరల్ కమాండ్ హెడ్క్వార్టర్స్, ట్రైనింగ్ స్థాపనలు, మెరైన్ గ్యాస్ టర్బైన్ ఓవర్హాల్ సెంటర్, INS ఎక్సిలా మరియు నావల్ డాక్యార్డ్, ముంబైతో సహా వివిధ హోదాలలో పనిచేశారు. అతను పెట్యా క్లాస్ పెట్రోలింగ్ నౌక, క్షిపణి కొర్వెట్ కిర్పాన్ మరియు గైడెడ్ మిస్సైల్ డిస్ట్రాయర్లు రాజ్పుత్ మరియు రంజిత్లలో పనిచేశారు. అతని ఇటీవలి నియామకాలలో ప్రీమియర్ శిక్షణా స్థాపన, INS శివాజీ కమాండింగ్ ఆఫీసర్ మరియు కమోడోర్ , ఆయన నాలుగు సంవత్సరాల పాటు నిర్వహించే అసైన్మెంట్, ఎయిర్క్రాఫ్ట్ క్యారియర్, విక్రమాదిత్య యొక్క నిర్వహణ మరియు మరమ్మత్తు మద్దతుకు సంబంధించిన సమస్యలను నిర్వహించడం, మరియు భారత నౌకాదళానికి చెందిన జలాంతర్గామి నౌకాదళం వంటివి ఆయన పర్యవేక్షించారు.
ఫ్లాగ్ ర్యాంక్కు పదోన్నతి పొందిన తర్వాత, అధికారిని అడ్మిరల్ సూపరింటెండెంట్, నావల్ షిప్ రిపేర్ యార్డ్, కార్వార్గా నియమించారు. విశిష్ట్ సేవా మెడల్ గ్రహీత, అడ్మిరల్ ప్రస్తుత అసైన్మెంట్ను స్వీకరించడానికి ముందు పశ్చిమ నావల్ కమాండ్ హెడ్క్వార్టర్స్లో చీఫ్ స్టాఫ్ ఆఫీసర్ గా పనిచేస్తున్నారు.
ప్రధాన మంత్రి కార్యాలయం
అసమ్ పూర్వ ముఖ్యమంత్రి శ్రీ తరుణ్ గొగొయి కన్నుమూత పట్ల సంతాపం తెలిపిన ప్రధాన మంత్రి
అసమ్ పూర్వ ముఖ్యమంత్రి శ్రీ తరుణ్ గొగొయి మరణం పట్ల ప్రధాన మంత్రి శ్రీ నరేంద్ర మోదీ దుఃఖాన్ని వ్యక్తం చేశారు.
‘‘శ్రీ తరుణ్ గొగొయి గారు ఒక జనప్రియ నేత, అంతేకాదు చిరకాల అనుభవం కలిగిన పరిపాలకుడు కూడా. అసమ్ రాజకీయాల లో, కేంద్రం లో రాజకీయాల లో ఏళ్ళ తరబడి పనిచేసిన అనుభవం ఆయనకు ఉంది. ఆయన కన్నుమూత తో ఖిన్నుడినయ్యాను. దు:ఖభరితమైన ఈ ఘడియ లో ఆయన కుటుంబానికి, ఆయన మద్ధతుదారులకు ఇదే నా సంతాపం. ఓమ్ శాంతి’’ అని ట్విటర్ లో నమోదు చేసిన ఒక సందేశం లో ప్రధాన మంత్రి పేర్కొన్నారు.
ఉప రాష్ట్రపతి సచివాలయం
ఉపరాష్ట్రపతి చేతుల మీదుగా రాజ్యసభ సచివాలయ ఉద్యోగుల నివాస గృహ నిర్మాణానికి శంకుస్థాపన
• 46 కోట్ల రూపాయలతో న్యూఢిల్లీ ఆర్కేపురంలో 40 నివాస గృహాల నిర్మాణం
• వివిధ కారణాల వల్ల 17 ఏళ్లు ఆలస్యం అయిందని ఆవేదన వ్యక్తం చేసిన గౌరవ ఉపరాష్ట్రపతి శ్రీ ముప్పవరపు వెంకయ్యనాయుడు
• రెండేళ్ళుగా ఉపరాష్ట్రపతి తీసుకున్న చొరవ కారణంగానే ప్రారంభోత్సవానికి మార్గం సుగమమైందన్న కేంద్ర పట్టణాభివృద్ధి శాఖ మంత్రి
• ఈ ప్రాజెక్టును సకాలంలో పూర్తి చేస్తామన్న శ్రీ హర్దీప్ సింగ్ పురి
రాజ్యసభ సచివాలయ ఉద్యోగులకోసం 40 నివాస గృహాల నిర్మాణానికి సోమవారం గౌరవ ఉపరాష్ట్రపతి శ్రీ ముప్పవరపు వెంకయ్యనాయుడు ఆన్లైన్ వేదిక ద్వారా శంకుస్థాపన చేశారు. ఢిల్లీలోని ఆర్కే పురం సెక్టార్-12లో రూ.46కోట్లతో ఈ నివాస సముదాయాన్ని నిర్మించనున్నారు. ఈ సందర్భంగా ఉపరాష్ట్రపతి మాట్లాడుతూ.. 2003లోనే విలువైన ఈ స్థలాన్ని రాజ్యసభ సచివాలయానికి కేటాయించినప్పటికీ ఆ తర్వాత వివిధ అడ్డంకుల కారణంగా ఆలస్యం జరిగిందని ఆవేదన వ్యక్తం చేశారు. రాజ్యసభ సచివాలయ ఉద్యోగుల నివాస గృహాల విషయంలో తీవ్ర కొరత ఉందన్న ఆయన, రెండేళ్ళుగా ఈ అంశం మీద కేంద్ర పట్టణాభివృద్ధి శాఖ మంత్రి శ్రీ హార్దీప్ సింగ్ పురి సహా, సంబంధిత కేంద్ర ప్రభుత్వ విభాగాల ఉన్నతాధికారులతో విస్తృత సమావేశాల తర్వాత ఈ అంశం కొలిక్కి వచ్చిందని తెలిపారు. ఈ విషయం మీద ఢిల్లీ లెఫ్టినెంట్ గవర్నర్ శ్రీ అనిల్ బైజల్, ముఖ్యమంత్రి శ్రీ అరవింద్ కేజ్రీవాల్ తో కూడా మాట్లాడామన్నారు.
టైప్ -3, టైప్ -4 క్వార్టర్ల కొరత తీవ్రంగా ఉందన్న ఉపరాష్ట్రపతి, ఆర్కేపురం నిర్మాణ సముదాయంలో మొదటి దశలోనే ఈ తరహాకు చెందిన 32 క్వార్టర్ల నిర్మాణం జరుగుతుందని తెలిపారు. కార్యాలయానికి దగ్గరగా గృహనిర్మాణం వల్ల ఉద్యోగులు ఉత్తమ పనితీరు కనబరిచే దిశగా ప్రేరణ లభిస్తుందని అభిప్రాయపడ్డారు. నాటి పట్టణాభివృద్ధి శాఖ కేంద్ర మంత్రిగా రియల్ ఎస్టేట్ రెగ్యులేషన్ అండ్ డెవలప్ మెంట్ యాక్ట్ – 2016ను అమలు చేయడంలో తీసుకున్న చొరవను గుర్తు చేసుకున్న ఉపరాష్ట్రపతి మరిన్ని గృహాల నిర్మాణానికి చేయూతనివ్వాలని పట్టణాభివృద్ధిశాఖ మంత్రికి సూచించారు. దీని అమలులో భాగస్వాములందరు తమవంతు కృషిచేయాలని పిలుపునిచ్చారు.
ఈ శంకుస్థాపన కార్యక్రమం సందర్భంగా కేంద్ర పట్టణాభివృద్ధిశాఖ మంత్రి శ్రీ హర్దీప్ సింగ్ పురి మాట్లాడుతూ... రాజ్యసభ సచివాలయ ఉద్యోగుల నివాస గృహాల కొరత తీర్చేందుకు, మూడేళ్లలో ఈ నివాస సముదాయ నిర్మాణం పూర్తిచేసేందుకు ప్రయత్నిస్తామని తెలిపారు. ‘రాజ్యసభ చైర్మన్ హోదాలో శ్రీ వెంకయ్యనాయుడు గారు ఈ గృహసముదాయ నిర్మాణం కోసం తీసుకున్న చొరవ, చేపట్టిన చర్యలు, నిరంతర పర్యవేక్షణ కారణంగానే సమస్యలు చాలావరకూ తొలగి, ఇవాళ ప్రారంభోత్సవానికి మార్గం సుగమమైందని కేంద్రమంత్రి తెలిపారు. పట్టణ ప్రాంతాల్లో అందరికీ నివాస గృహాలు అందించాలన్న లక్ష్యంతో 2016లో ప్రారంభించిన హౌసింగ్ ఫర్ ఆల్ మిషన్ కింద ఇప్పటికే 1.07 కోట్ల నివాస గృహాల మంజూరు జరిగిందని, ఇప్పటికే లక్ష ఇళ్ళను లబ్ధిదారులకు స్వాధీనం చేశామని, మరో 65 లక్షల ఇళ్ళు నిర్మాణంలో ఉన్నాయని తెలిపారు. మొత్తం 1.12 కోట్ల నివాస గృహా మంజూరు లక్ష్యాన్ని 2022 కంటే ముందుగానే చేరుకుంటామని ఆశాభావం వ్యక్తం చేశారు.
ఈ కార్యక్రమంలో రాజ్యసభ సెక్రటరీ జనరల్ శ్రీ దేశ్ దీపక్ వర్మ, కార్యదర్శి డాక్టర్ పీపీకే రామాచార్యులు, ఎన్బీసీసీ సీఎండీ శ్రీ పీకే గుప్తా, కేంద్ర పట్టణాభివృద్ధిశాఖ మరియు రాజ్యసభ సచివాలయ సీనియర్ అధికారులు పాల్గొన్నారు.
రక్షణ మంత్రిత్వ శాఖ
డిఆర్డిఒ ప్రొక్యూర్మెంట్ మాన్యువల్ 2020ని విడుదల చేసిన రక్షణ మంత్రి రాజ్నాథ్ సింగ్
రక్షణ పరిశోధన & అభివృద్ధి లో పాలుపంచుకునేందుకు స్టార్టప్ లు సహా, చిన్న మధ్య తరహా పరిశ్రమలను భారతీయ పరిశ్రమలో భాగస్వాములను చేసి ప్రోత్సహించి, ఆత్మనిర్భర్ భారత్ ను సాధించడం కోసం ఉద్దేశించిన డిఫెన్స్ రీసెర్చ్ అండ్ డెవలప్మెంట్  నవీన ప్రొక్యూర్మెంట్ మాన్యువల్  2020 ను మంగళవారంనాడు రక్షణ మంత్రి రాజ్నాథ్ సింగ్ విడుదల చేశారు.
ఈ సందర్భంగా మాట్లాడుతూ, దేశీయ రక్షణ పరిశ్రమకు నూతన డిఆర్డిఒ పత్రం ప్రక్రియలను సరళతరం చేసి, డిజైన్, అభివృద్ధి కార్యకలాపాలలో పాలుపంచుకునే సౌకర్యాన్ని కల్పిస్తుందని ఈ సందర్భంగా రాజ్నాథ్ సింగ్ చెప్పారు. ప్రధాన మంత్రి నరేంద్ర మోడీ ఆత్మనిర్భర్ భారత్ కలను సాకారం చేసేందుకు పిఎమ్ -2020 తోడ్పడుతుందని ఆయన అన్నారు. సవరించిన పిఎమ్ -2020ని తీసుకురావడంలో దోహదం చేసిన డిఆర్డిఒ అధికారులు, రక్షణ మంత్రిత్వ శాఖలోని విత్త విభాగ అధికారులను ఆయన అభినందించారు.
నూతన పిఎమ్ -2020 పరిశోధన, అభివృద్ధి కార్యక్రమాలను వేగవంతంగా అమలు చేసేందుకు తోడ్పడుతుంది. వివిధ ఆర్ &డి ప్రాజెక్టులలో పరిశ్రమ పాలుపంచుకునేందుకు ఈ పత్రంలో సవరించిన కొన్ని అంశాలు దీర్ఘకాలంలో తోడ్పడతాయి.
ముందస్తుగా సొమ్మును డిపాజిట్ చేసిన వారికి బిడ్ భద్రత ప్రకటన ప్రత్యామ్నాయం, ముందస్తు చెల్లింపుల ప్రారంభ పరిమితి పెంపు, ఒక వేళ తక్కువ బిడ్ చేసిన సంస్థ  వెనక్కి మళ్ళితే ఆ తర్వాత అతి తక్కువగా బిడ్ చేసిన వారికి  ఆర్డర్ ఇవ్వడం అన్నవి నూతన మాన్యువల్లో ప్రముఖ అంశాలు. ప్రాజెక్టుల వేగవంతంగా అమలు చేసేందుకు పరిశ్రమలకు ఇది తోడ్పడుతుంది.
ఈ పత్రంలోని మరికొన్ని ముఖ్యాంశాలు ఏమిటంటే, బిడ్ భద్రత, పనితీరు భద్రతకు రూ. 10 లక్షల వరకు మినహాయింపు, మార్కెట్ శక్తుల ద్వారా ధరల నిర్ణయం జరుగుతున్నప్పడు తయారైన వస్తువుల/ సేవల పై సంప్రదింపులకు, చర్చలకు తావుండదు.
సేవా కాంట్రాక్టుల పనితీరు భద్రతను, మొత్తం కాంట్రాక్టు విలువకు బదులుగా చెల్లింపుల చట్రంతో అనుసంధానం చేశారు. పరిశ్రమకు తోడ్పడేందుకు, భాగస్వాముల నుంచి దుకాణాలను సేకరించడం,ఉచితంగా అందించిన సామాగ్రికి బ్యాంకు గ్యారంటీకి బదులుగా బీమా కవర్ను ఇచ్చిన వాటిని పరిరక్షించడం వంటి సౌకర్యాలను కల్పించారు.
నూతన పిఎమ్ -2020లో అభివృద్ధి కాంట్రాక్టులలో నిర్ణయ యోగ్య నష్టపరిహారం రేటును తగ్గించారు. వేగవంతమైన నిర్ణయాలు తీసుకునేందుకు పంపిణీ కాల కొనసాగింపు ప్రక్రియను సరళతరం చేశారు. పరిశ్రమతో వేగవంతంగా ఒప్పందాలు చేసుకునేందుకు అనేకమైన అంతర్గత విధానాలను మరింతగా సులభతరం చేశారు. డిఆర్డిఒకి చెందిన గత ప్రొక్యూర్మెంట్ మాన్యువల్ను ఆఖరిసారి 2016లో సవరించడం గమనార్హం.
ఈ కార్యక్రమంలో డిఆర్డిఒ చైర్మన్ డాక్టర్ జి. సతీష్ రెడ్డి, రక్షణ విత్త విభాగ కార్యదర్శి శ్రీమతి గార్గి కౌలంద్ సహా రక్షణ మంత్రిత్వ శాఖకు చెందిన పలువురు సీనియర్ అధికారులు పాల్గొన్నారు.
ప్రధాన మంత్రి కార్యాలయం
మకర సంక్రాంతి సందర్భంగా ప్రజలకు ప్రధాని శుభాకాంక్షలు
మకర సంక్రాంతి సందర్భంగా ప్రధాన మంత్రి శ్రీ నరేంద్ర మోదీ ప్రజలకు శుభాకాంక్షలు తెలిపారు.
ఈ మేరకు ఒక ట్వీట్ ద్వారా ఇచ్చిన సందేశంలో:
"మకర సంక్రాంతి నేపథ్యంలో ప్రజలందరికీ నా శుభాకాంక్షలు" అని ప్రధానమంత్రి పేర్కొన్నారు.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
ఫిబ్రవరిలో మొబైల్ నంబర్లతో 10.97 మిలియన్ల ఆధార్లను సీడ్ చేసిన యూఐడీఏఐ; జనవరి కంటే ఈ సంఖ్య 93% అధికం
ఆధార్ ప్రామాణీకరణ లావాదేవీలు ఫిబ్రవరిలో 13% పెరిగి 226 కోట్లకు చేరుకున్నాయి
2023 ఫిబ్రవరి నెలలో నివాసితుల నుండి వచ్చిన అభ్యర్థనలను అనుసరించి 10.97 మిలియన్లకు పైగా మొబైల్ నంబర్లు ఆధార్లో సీడ్ చేయబడ్డాయి. ఇది గత నెలతో పోలిస్తే 93 శాతం ఎక్కువ.
యూనిక్ ఐడెంటిఫికేషన్ అథారిటీ ఆఫ్ ఇండియా  ప్రకారం నివాసితుల దరఖాస్తును అనుసరించి 5.67 మిలియన్ల మొబైల్ నంబర్లు సీడ్ చేయబడ్డాయి. ఫిబ్రవరిలో ఈ సంఖ్య గణనీయంగా పెరిగింది.
సంక్షేమ సేవలు మరియు స్వచ్ఛంద సేవలను పొందుతున్నప్పుడు మెరుగైన మరియు సమర్థవంతమైన కమ్యూనికేషన్ కోసం వారి ఆధార్ను మొబైల్ నంబర్తో లింక్ చేయమని నివాసితులను యూఐడిఏఐ ప్రోత్సహిస్తోంది.
ఈ పెరుగుదల యూఐడీఏఐ నిరంతర ప్రోత్సాహం సులభతరం మరియు వివిధ సేవలను పొందడం కోసం వారి మొబైల్ నంబర్ను అప్డేట్గా ఉంచడానికి నివాసితుల సుముఖతను సూచిస్తుంది. దాదాపు 1700 కేంద్ర మరియు రాష్ట్ర సాంఘిక సంక్షేమ డైరెక్ట్ బెనిఫిట్ టాన్స్ఫర్  మరియు సుపరిపాలన పథకాలు ఆధార్ వినియోగం కోసం నోటిఫై చేయబడ్డాయి.
భారతదేశంలోని అన్ని రంగాల్లో ఆధార్ స్వీకరణ మరియు వినియోగం పెరుగుతోంది. ఒక్క ఫిబ్రవరి నెలలోనే 226.29 కోట్ల ఆధార్ ప్రామాణీకరణ లావాదేవీలు జరిగాయి. జనవరిలో 199.62 కోట్ల లావాదేవీలతో 13 శాతం కంటే ఎక్కువ వృద్ధి చెందింది.
2023 ఫిబ్రవరి చివరి నాటికి 9,255.57 కోట్ల ఆధార్ ప్రామాణీకరణ లావాదేవీలు అమలు చేయబడ్డాయి. చాలా వరకు ప్రామాణీకరణ లావాదేవీల సంఖ్య వేలిముద్రను ఉపయోగించడం ద్వారా నిర్వహించబడ్డాయి.దాని తర్వాత ఓటీపీ ఆధారిత లావాదేవీలు ఉన్నాయి.
అదేవిధంగా ఆధార్ ఇ-కెవైసీ సేవ బ్యాంకింగ్ మరియు నాన్-బ్యాంకింగ్ ఆర్థిక సేవలకు పారదర్శకమైన మరియు మెరుగైన కస్టమర్ అనుభవాన్ని అందించడం ద్వారా మరియు సులభంగా వ్యాపారం చేయడంలో సహాయం చేయడం ద్వారా ఒక అద్భుతమైన పాత్రను పోషిస్తోంది. ఫిబ్రవరి నెలలో 26.79 కోట్లకు పైగా ఇ-కెవైసి లావాదేవీలు జరిగాయి.
ఇ-కెవైసీని స్వీకరించడం వలన ఆర్థిక సంస్థలు, టెలికాం సర్వీస్ ప్రొవైడర్లు మరియు ఇతర సంస్థల కస్టమర్ సముపార్జన ఖర్చు తగ్గింది. మొత్తంగా ఫిబ్రవరి చివరి నాటికి ఇప్పటివరకు ఆధార్ ఇ-కెవైసి లావాదేవీలు 1,439.04 కోట్లకు చేరుకున్నాయి.
లాస్ట్ మైల్ బ్యాంకింగ్తో పాటు డైరెక్ట్ ఫండ్ ట్రాన్స్ఫర్, గుర్తింపు ధృవీకరణకు ఇ-కేవైసీ లేదా ధృవీకరణ వంటి ఆంశాల్లో ప్రధాన మంత్రి శ్రీ నరేంద్ర మోదీ డిజిటల్ ఇండియా విజన్కి మద్దతు ఇవ్వడంలో అలాగే నివాసితులకు జీవన సౌలభ్యం అందించడంలో ఆధార్ కీలక పాత్ర పోషిస్తోంది.
గత దశాబ్దంలో ఆధార్ సంఖ్య భారతదేశంలో నివాసితుల గుర్తింపు రుజువుగా ఉద్భవించింది. ఇది అనేక ప్రభుత్వ పథకాలు మరియు సేవలను పొందేందుకు ఉపయోగించబడుతోంది. 10 సంవత్సరాల క్రితం వారి ఆధార్ తీసుకున్న నివాసితులు మరియు ఆ తర్వాత ఎప్పుడూ అప్డేట్ చేయని వారు తమ ఆధార్లో తమ పత్రాలను అప్డేట్ చేసుకోమని సూచించబడింది.
చట్ట, న్యాయ మంత్రిత్వ శాఖ
ఇరవై రెండవ లా కమిషన్
ప్రభుత్వం 21 ఫిబ్రవరి, 2020 నుంచి మూడేళ్ళ కాలానికి 22వ లా కమిషన్ ఆఫ్ ఇండియాను ఏర్పాటు చేసింది. కాగా, 22వ లా కమిషన్ పదవీ కాలాన్ని 31 ఆగస్టు 2024 వరకు పొడిగించారు. 22వ లా కమిషన్ ఆఫ్ ఇండియా కూర్పు దిగువ విధంగా ఉంది ః
1) పూర్తి కాలపు చైర్పర్సన్
2) నలుగురు పూర్తి కాల సభ్యులు 
3) ఎక్స్ అఫిషియో సభ్యునిగా న్యాయ వ్యవహారాల విభాగం కార్యదర్శి
4) ఎక్స్ అఫిషియో సభ్యునిగా శాసన విభాగం కార్యదర్శి
5) ఐదుగురు పార్ట్ టైమ్ సభ్యులు
22వ లా కమిషన్ ఆఫ్ ఇండియాలో చైర్పర్సన్, నలుగురు పూర్తికాల సభ్యులు , ఇద్దరు పార్ట్ టైమ్ సభ్యులను ప్రభుత్వం నియమించింది.
ఈ సమాచారాన్ని న్యాయ, చట్ట శాఖ మంత్రి శ్రీ అర్జున్ రామ్ మేఘ్వాల్ శుక్రవారం లోక్సభకు లిఖితపూర్వక సమాధానంలో వెల్లడించారు.
హోం మంత్రిత్వ శాఖ
కోవిడ్ -19 మహమ్మారి కారణంగా భారతదేశంలో చిక్కుకున్న విదేశీ పౌరుల భారతీయ వీసా లేదా స్టే స్టిపులేషన్ గడువు కాలం 31.08.2021 వరకు పొడిగింపు
కోవిడ్-19 వల్ల విమానాలు లేక తిరిగి వెళ్లలేని విదేశీ పౌరుల భారతీయ వీసాలు లేదా స్టే స్టిపులేషన్ గడువు కాలాన్ని 31.08.2021 వరకు పొడిగించాలని కేంద్రం నిర్ణయించింది. సరైన వీసాలు లేదా స్టే స్టిపులేషన్ తో దేశానికి వచ్చి మార్చ్ 2020 నుంచి సాధారణ వాణిజ్య విమాన సర్వీసులు అందుబాటులో లేకపోవడంతో ఇబ్బందులను ఎదుర్కొంటున్న విదేశీ పౌరులు వీటిని పొడిగించుకునే అంశంలో ఎదుర్కొంటున్న సమస్యలను దృష్టిలో ఉంచుకుని ప్రభుత్వం ఈ నిర్ణయం తీసుకుంది. సరైన వీసాలు లేదా స్టే స్టిపులేషన్ తో దేశానికి వచ్చిన అనేకమంది విదేశీయులు విమాన సర్వీసులు అందుబాటులో లేకపోవడంతో దేశంలో ఇరుక్కుపోయారు. లాక్ డౌన్ కారణంగా వీరు తమ పత్రాల గడువును పొడిగించుకునే అంశంలో ఇబ్బందులను ఎదుర్కొంటున్నారని గుర్తించినకేంద్ర హోం మంత్రిత్వశాఖ 29.06.2020 ప్రత్యేకంగా ఉత్తర్వులు జారీచేసింది. దీనిప్రకారం 30.06.2020 తర్వాత గడువు ముగిసే అటువంటి విదేశీ పౌరులు సాధారణ అంతర్జాతీయ విమాన కార్యకలాపాలను తిరిగి ప్రారంభమయ్యే తేదీ నుంచి మరో 30 రోజుల వరకు చెల్లుబాటు అయ్యేదిగా భావిస్తారు.అయితే, విదేశీ పౌరులు తమ వీసాలు లేదా స్టే స్టిపులేషన్ గడువును నెలవారీ ప్రాతిపదికన పొడిగించాలని కోరుతూ దరఖాస్తు చేస్తున్నారు.
తాజా పరిస్త్రితిని సమీక్షించిన కేంద్ర హోం మంత్రిత్వశాఖ సాధారణ వాణిజ్య విమాన సర్వీసులు ప్రారంభం కాకపోవడంతో విదేశీ పౌరుల భారతీయ వీసాలు లేదా స్టే స్టిపులేషన్ గడువు కాలాన్ని 31.08.2021 వరకు పొడిగించాలని నిర్ణయించింది. గడువుకు మించి ఎక్కువ కాలం ఉండేవారికి విధించే జరిమానాను వీరికి విధించరు. వీసాల గడువును పొడిగించాలని వీరు ఎఫ్ఆర్ఆర్ఓ / ఎఫ్ఆర్ఓకు ఎటువంటి దరఖాస్తును సమర్పించాల్సిన అవసరం ఉండదు.
దేశం నుంచి తిరిగి వెళ్లేముందు విదేశీ పౌరులు ఎఫ్ఆర్ఆర్ఓ / ఎఫ్ఆర్ఓ అనుమతి పొందవలసి ఉంటుంది. గడువుకు మించి ఎక్కువ కాలం ఉండేవారి నుంచి వసూలు చేసే జరిమానాను వీరి నుంచి వసూలు చేయరు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 193.53 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 17.65 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,93,53,58,865
|
|
అందుబాటులోని నిల్వలు
|
|
17,65,64,740
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 193.53 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 17.65 కోట్లకుపైగా  నిల్వలు అందుబాటులో ఉన్నాయి.